**Goran Pandev** (mak. Горан Пандев, s. 27. heinäkuuta 1983 Strumica) on pohjoismakedonialainen uransa lopettanut jalkapalloilija. Pelipaikaltaan hän oli hyökkääjä. Pandev pelasi Pohjois-Makedonian maajoukkueessa ennätykselliset 122 maaottelua ja on sen paras maalintekijä 38 maalillaan.

Ura seurajoukkueessa
--------------------

Pandev jalkapalloura alkoi FK Belasicassa. Hän nousi seuran nuorisoakatemiasta edustusjoukkueeseen, joka pelasi Pohjois-Makedonian pääsarjassa. Pandev pelasi edustusjoukkueessa yhden kauden ajan, minkä jälkeen hän siirtyi kesällä 2001 Italiaan Serie A:n Internazionaleen. Hän oli tuolloin 18-vuotias. 

Pandev ei saanut Interissä peliaikaa ja hän vietti lainasopimuksella kauden 2002–2003 Serie C1:n Speziassa ja kauden 2003–2004 alkupuoliskon Serie A:n Anconassa. Tammikuussa 2004 Inter osti Dejan Stankovićin Laziosta, jonne Pandev siirtyi osana kauppaa. Laziossa Pandev sai peliaikaa ja hän pelasi 29 ottelua ensimmäisellä kaudellaan 2003–2004. Hän vakiinnutti paikkansa avauskokoonpanossa ja muodosti tehokkaan hyökkäysparin Tommaso Rocchin kanssa tehden seuraavien neljän kauden aikana yhteensä 45 liigamaalia. 

Kesällä 2009 Pandev pyysi seuralta siirtoa, kun hän ei saanut haluamaansa palkankorotusta. Seuran puheenjohtaja Claudio Lotito nimesi Pandevin "kapinalliseksi" ja vaati tästä 19 miljoonan euron siirtosummaa huolimatta siitä, että nykyistä sopimusta oli jäljellä vain vuosi. Pandev ei saanut enää harjoitella joukkueen mukana eikä hän pelannut yhtään ottelua. Eristämisen vuoksi Pandev vaati sopimuksen purkua oikeusteitse. Joulukuussa 2009 Lega Calcion päätöksellä sopimus mitätöitiin ja lisäksi Lazio määrättiin maksamaan Pandeville 160 000 euroa korvauksia.

Vapauduttuaan Lazio-sopimuksesta Pandev siirtyi tammikuussa 2010 Inter Milanoon. Sen jälkeen hän pelasi Napolissa ja Genoassa sekä yhden vuoden turkkilaisseura Galatasarayssa, jossa hänen peliaikansa jäi vähäiseksi.

Pandev siirtyi 31. tammikuuta 2022 Serie B:ssä pelaavaan Parmaan. Syyskuussa 2022 Pandev ilmoitti lopettavansa ammattilaisuransa.

Ura maajoukkueessa
------------------

Maajoukkueessa Pandev pelasi 122 maaottelua, joissa hän teki 38 maalia. Hän on eniten Pohjois-Makedonian maajoukkueessa maaleja tehnyt pelaaja. Hän toimi maajoukkueen kapteenina vuodesta 2011 vuoteen 2021. Hän teki maansa ensimmäisen arvokisamaalin kesän 2021 EM-kilpailuissa Itävaltaa vastaan. Pandev päätti maajoukkueuransa EM-kilpailuiden jälkeen.

Lähteet
-------

### Tilastot

* Goran Pandevin tilastot footballdatabase.com. Viitattu 3.1.2010. (englanniksi)
* Goran Pandevin profiili SS Lazio.  Arkistoitu 30.3.2009. Viitattu 3.1.2010. (englanniksi)
* Goran Pandev Transfermarkt-sivustolla (englanniksi)

### Viitteet

1. 1 2  Soccer-North Macedonian Pandev announces retirement  22.9.2022. Reuters. Viitattu 2.11.2022. (englanniksi)
2. 1 2  Goran Pandev profile: 10 things you need to know about the Tottenham target *mirrorfootball.co.uk*.  19.5.2009. Viitattu 3.1.2010. (englanniksi)
3. ↑  Goran Pandevin tilastot *ESPNsoccernet.com*.  Arkistoitu 2.2.2010. Viitattu 3.1.2010. (englanniksi)
4. ↑  Bandini, Nicky: Lazio ordered to release Goran Pandev by Italy's Lega Calcio *The Guardian*.  23.12.2009. Viitattu 31.12.2020. (englanniksi)
5. ↑  Makedonian Pandev tuuraa Eto'ota Interissä.  *Helsingin Sanomat*, 4.1.2009. Artikkelin verkkoversio. Viitattu 4.1.2009.
6. 1 2 3 4  Goran Pandev Transfermarkt-sivustolla (englanniksi)
7. ↑  Green, Ben: A combined age of 82! — Goran Pandev links up with fellow Serie A legend Gianluigi Buffon at Parma *squawka.com*.  31.1.2022. Viitattu 2.11.2022. (englanniksi)
8. ↑  Macedonia - Record International Players  27.5.2021. RSSSF. Viitattu 21.6.2021. (englanniksi)
9. ↑  Mork, Martin: Historic Pandev scored North Macedonia's first ever goal in a major tournament *Football Italia*.  13.6.2021. Viitattu 21.6.2021. (englanniksi)
10. ↑  Goran Pandev to retire from international soccer after Euro 2020 *Sportsnet*.  20.6.2021. Viitattu 2.11.2022. (englanniksi)